Diari Oficial de la Generalitat Valenciana


Sumari del DOGV 9283, del 22-02-2022 (2022/961)

Informació pública de la convocatòria del II Premi Internacional de Poesia Francisco Brines de la Comunitat Valenciana.
-----------------------------------------------------------------------------------------------------------------------

### Dades del document

Número de DOGV
:   9283

Data del DOGV
:   22-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/961


Organisme emissor
:   Fundació Francisco Brines de la Comunitat Valenciana

Tipus de document
:   Anunci

Informació pública de la convocatòria del II Premi Internacional de Poesia Francisco Brines de la Comunitat Valenciana. [2022/961]  
La Fundació Francisco Brines de la Comunitat Valenciana, amb el patrocini de la Generalitat Valenciana i l'Ajuntament d'Oliva, convoquen el II Premi de Poesia Francisco Brines, que es concediran anualment en les modalitats en castellà i en valencià i, es regiran per les següents bases:  
1. Els llibres presentats hauran de tindre una extensió mínima de 400 versos, sent lliures tant en la seua forma com en el seu contingut.  
2. Poden optar al premi poetes de qualsevol edat i només es podrà presentar un original per concursant, que haurà de ser inèdit en el moment de la seua deliberació.  
3. Els originals, mecanografiats i degudament enquadernats, hauran d'enviar-se amb cinc còpies. En cap cas s'admetran obres enviades per correu electrònic.  
4. Els treballs participants en el premi es presentaran mitjançant el sistema de plica. A la portada hi figurarà el títol del llibre i el pseudònim de l'autor o autora. S'acompanyarà d'un sobre a l'interior del qual hi figuraran les dades personals de l'autor (telèfon de contacte, fotocòpia del document d'identitat i una breu biografia).  
5. La data límit per enviar els treballs finalitzarà el dia 25 de març de 2022, i s'enviaran a la següent adreça postal:  
Ajuntament d'Oliva Departament de Cultura  
(Premi Francisco Brines) Plaça de l'Ajuntament, 1  
CP 46834 Oliva (València)  
6. El president honorari del jurat serà Ximo Puig, president de la Generalitat Valenciana (o la persona en qui ell delegue). En l'àmbit executiu, el jurat del premi en castellà estarà compost per Fernando Delgado, Carlos Marzal, Luisa Castro, Vicente Gallego i Silvia Pratdesaba, per part de l'editorial. En la modalitat en valencià, el jurat estarà format per Marta Pessarrodona, Enric Sòria, Àngels Gregori, Marta Nadal i Manuel Borrás, per part de l'editorial.  
7. La dotació del premi serà de 6.000 euros per a cadascuna de les seues modalitats. Aquest import no es considerarà en cap cas un avançament del pagament de drets d'autor.  
8. El jurat serà completament lliure en la seua resolució, i disposarà de llibertat per a resoldre les anomalies o casos especials que puguen presentar-se. Així, i segons les circumstàncies, es podrà declarar desert o recomanar la publicació d'un dels seus llibres finalistes.  
9. El veredicte del jurat es farà públic en un acte celebrat a la localitat d'Oliva.  
10. La persona guardonada es compromet a assistir a l'acte d'entrega i presentació del llibre, excepte causes de força major.  
11. El llibre guardonat, tant en la modalitat en castellà com en valencià serà publicat per l'editorial Pre-Textos.  
12. L'organització destruirà anualment els originals no premiats, i no podran ser recollits ni sol·licitats pels participants.  
13. Les presents bases prohibeixen que un mateix autor guanye el premi més d'una vegada.  
  
Oliva, 7 de febrer de 2022.- La presidenta: María Brines Bernstein.